tomron87/hebrew-wikipedia-sentences-corpus huggingface dataset:
איבאן מת זמן קצר לאחר מעצרה; לדעתו של גאורג מיכלס, פטירת בנה שברה את רוחה, והיא איבדה כל עניין בחיים.
מורוזובה הקדישה מאז את כל מעייניה לאמונה ולנכונות למות בעבורה.
היא סירבה שוב ושוב לקבל את המנהג החדש, למרות שהרשויות הציעו לה פעמים רבות לחזור בה מסירובה ולצאת לחופשי.
ב-1672 ביקש הפטריארך החדש פיטירים לשכנע את הצאר לשחררה, וניסה לנהל עמה ויכוח על עיקרי האמונה בתקווה לשכנעה לחזור אל הכנסייה.
אז הוחלט לענות אותה ואת אבדוקיה בעינויים קשים, שפוקחו על ידי שלושה אצילים רמי-מעלה.
הרשויות היו נחושות להימנע מהוצאה להורג, שהייתה מעניקה לפלגניות הילה של מות קדושים.
פאודוסיה ואבדוקיה הוגלו ביחד למנזר המרוחק בבורובסק, סמוך לקלוגה, ונכלאו שם בתנאים קשים.
מורוזובה הורעבה לאטה בבור שנחפר באדמה, ומתה בנובמבר 1675. היא נקברה ללא טקסים, ורק ב-1682 הצליחו בני משפחתה להקים קבר במקום.
זמן קצר לאחר מותה, חיבר סופר אלמוני את "מעשה הבויארית מורוזובה", שהפך לאחת ההגיוגרפיות החשובות ביותר בספרות אדוקי האמונה הישנה.
הספר נערך רבות כדי לטשטש את המתיחות בינה לאבאקום או את גינוייו אליה, ולהציגה כמופת של קדושה מעונה.
במחצית השנייה של המאה ה-19, על רקע עליית הרומנטיקה, נעור עניין מחודש במורוזובה ברוסיה.
ב-1887 השלים וסילי סוריקוב את ציורו "הבויארית מורוזובה" שהוצג בגלריית טרטיאקוב, אולי הייצוג המפורסם ביותר של דמותה.
אנה אחמטובה הזכירה את האצילה, שעמה הזדהתה, בשתיים מיצירותיה, "ידעתי שאל לי למוש מפה" מ-1939 ו"אחרון הוורדים" מ-1962. אף וארלאם שאלאמוב חיבר פואמה המוקדשת לה.
פאו-פור-דאוש (בפורטוגזית: Pão-por-Deus, ובעברית: לחם לאלוהים) הוא מסורת של ילדים בסביבות גילאי 10 בפורטוגל.
כמו כן, הוא מעין דבר מסורתי שמתאר הענקת עוגת נשמה לעניים ביום כל הקדושים.
המאכל המוענק הוא מעין עוגת נשמה, אותה נהוג להעניק לאותם העניים בתקופת החג.
שמו של מנהג זה עשוי להשתנות בין אזורי המדינה הרבים.
למשל, בלייריה ובסביבתה היא מכונה "דיא דו בולינהו" ("יום העוגיות").
משעות הבוקר המוקדמות (8 או 9 בבוקר) ילדים נפגשים יחד ומסתובבים בשכונה, דופקים בכל הדלתות ובחנויות המקומיות ואומרים "פאו-פור-דאוש" למבוגרים שהם פוגשים.
בתגובה, אנשים נותנים להם מתנות קטנות כמו עוגות דמוית לחם בטעם חזק של אניס ואגוזים, שוקולדים, ממתקים, אגוזים, פירות, או במקרים מסוימים כסף.
ישנן חנויות שעשויות לתת לילדים פינוקים או חלק ממוצריה: אופים נותנים מעט לחם, דוכני פירות נותנים ערמונים וכולי.
באזורים המקומיים נותנים לילדים עוגה בשם "כספיאדה" במסגרת המסורת הפולחנית הזו.
לעוגות יש צורה של החלק העליון של הגולגולת.
הפאו-דה-דאוש או סנטורו הוא הלחם, או המנחה, המוענקים למתים.
המולטה או סמגאיו (נקראים גם סבטינה, ראיבה דה קריאנצ'ה (בעברית: "זעם הילד") הוא הלחם, או המנחה, הניתנים כאשר ילד נולד.
ישנן רשומות של ימי פאו-דה-דאוש שהתקיימו במאה ה-15. ב-1 בנובמבר 1755 בליסבון, לאחר שהרוב המכריע של תושבי העיר איבדו הכל בעקבות רעידת האדמה בליסבון, היו השורדים צריכים לבקש את הלחם הזה בערים השכנות.
פאו פרנסיסקו טורס (בספרדית: Pau Francisco Torres; נולד ב-16 בינואר 1997) הוא כדורגלן ספרדי המשחק בעמדת הבלם באסטון וילה מהפרמייר ליג ובנבחרת ספרד.
טורס, התחיל את לשחק כדורגל כאשר הצטרף לקבוצת הילדים של ויאריאל, כאשר היה בן חמש.
ב-21 באוגוסט 2016, טורס ערך את הופעת הבכורה שלו בקבוצת המילואים של המועדון, בהפסד 1–2 לקורנלה.
ב-8 באוקטובר 2016, טורס הבקיע את שער הבכורה שלו בקריירה בתיקו 2-2 נגד בדלונה.
ב-26 בנובמבר 2017, טורס ערך את הופעת הבכורה שלו בקבוצה הבוגרת בהפסד 1–2 לסביליה.
כמה ימים לאחר מכן, טורס ערך את הופעת הבכורה שלו בליגה האירופית בהפסד 0–1 למכבי תל אביב.
ב-6 באוגוסט 2018, טורס הושאל למאלגה לשנה אחת.
באוקטובר , חתם על חוזה חדש בויאריאל עד לשנת 2024.
ב-12 ביולי 2023, עזב טורס את ויאריאל, וחתם ל-4 שנים באסטון וילה תמורת 32.5 מיליון יורו.
ב-4 באוקטובר 2019, טורס זומן לראשונה לסגל נבחרת ספרד, אך לא שותף במשחקי הנבחרת.
ב-15 בנובמבר באותה השנה, ערך את הופעת הבכורה שלו בנבחרת בניצחון 0–7 נגד , בו גם הבקיע את שער הבכורה שלו בנבחרת.
טורס נכלל בסגל הרחב של הנבחרת לקראת יורו 2020.
פאוו צ'וינינג דורג'י הוא יוצר קולנוע וצלם בהוטני יליד הודו.
סרט הבכורה שלו כבמאי "לונאנה: יש יאק בכיתה" (2019) היה מועמד לסרט העלילתי הבינלאומי הטוב ביותר בטקס האוסקר ה-94.
דורג'י, בנו של דיפלומט, נולד בדרג'ילינג, הודו.
הוא למד בבית הספר הבינלאומי Kodaikanal במהלך מגוריו בהודו ובתיכון Yangchenphug בשובו לבהוטן.
הוא סיים תואר בממשל וביחסים בינלאומיים באוניברסיטת לורנס בארצות הברית ב-2006. לאחר מכן השלים הסמכה בפילוסופיה בודהיסטית במכון הבודהיסטי Sarah בשנת 2009.
כצלם, תרם דורג'י לכתבי עת כגון VICE, Esquire ו-Life.
הוא כתב כמה ספרי מאמרים בנושא צילום.
הצילומים בספרו השלישי Light of the Moon צולמו במשך חמש שנים.
בשנת 2006 פגש דורג'י את המאסטר הבודהיסטי והקולנוען קיינטסה נורבו וגילה בעבודה לצדו את העשייה הקולנועית, תחילה כעוזר במאי ב-Vara: A Blessing ב-2013 ולאחר מכן כמפיק של Hema Hema ב-2016.
דורג'י צילם את סרט הבכורה שלו כבמאי במשך חודשיים בבית ספר נידח בכפר לוננה שבהרי ההימלאיה.
הבכורה העולמית של לונאנה: יש יאק בכיתה נערכה בפסטיבל הסרטים ה-63 של BFI בלונדון.
הסרט זכה בפרס בחירת הקהל ובפרס הסרט הטוב ביותר בפסטיבל פאלם ספרינגס הבינלאומי 2020. תחילה, נועד הסרט להיות ההגשה השנייה של בהוטן לסרט הבינלאומי הטוב ביותר בטקס פרסי האוסקר ה-93, אולם בטעות הוא הוגש מחדש בשנה שלאחר מכן והיה למועמד הראשון של בהוטן לאוסקר.
דורג'י הגיב על כך באומרו "החלק הקסום ביותר בכך הוא שזה היה כל כך לא צפוי.
אני מקווה שהוא יעניק השראה ליוצרי קולנוע מבהוטן ומההימלאיה."
דורג'י נישא בשנת 2009 לשחקנית והמפיקה הטייוואנית פאניון "סטפני" לאי, בתו של המחזאי סטן לאי.
המשפחה חולקת את זמנה בין טייוואן, בהוטן והודו.
+שנהסרטבמאיתסריטאימפיקשונותהערות2013Vara: A Blessing צלם סטילס2016Hema Hema 2019לונאנה: יש יאק בכיתה סרט עלילתי ראשוןמועמד לפרס אוסקר לסרט הבין-לאומי הטוב ביותר2024הנזיר והרובהכןכןכן
פָּאוּ קוּבַּארְסִי פארדס (בספרדית: Pau Cubarsí Paredes; נולד ב-22 בינואר 2007) הוא כדורגלן ספרדי המשחק בעמדת הבלם בברצלונה מהלה ליגה ובנבחרת ספרד.
באפריל 2023 התאמן לראשונה עם הקבוצה הבוגרת של המועדון לאחר שזומן על ידי המאמן צ'אבי.
ב-8 ביולי חתם על החוזה המקצועי הראשון שלו במועדון, ונכלל בסגל קדם העונה לקראת עונת .
ב-18 בינואר 2024 ערך את הופעת הבכורה בברצלונה, כשעלה בדקה ה-61' בניצחון 3–1 בגביע המלך הספרדי על יוניוניסטאס סלמנקה ואף בישל את השער השני לז'ול קונדה.
שלושה ימים לאחר מכן ערך את הופעת בלה ליגה, ופתח בניצחון 4–2 על ריאל בטיס.
ב-12 במרץ 2024 ערך קובארסי את הופעת הבכורה שלו בליגת האלופות, כשפתח בהרכב ונבחר למצטיין המשחק בניצחון 3–1 על נאפולי במשחק הגומלין של שמינית גמר .
קובארסי ייצג את ספרד בנבחרת הלאומיות מגיל 15 עד גיל 17, ושיחק במדיה באליפות אירופה בכדורגל עד גיל 17 ובגביע העולם בכדורגל עד גיל 17 2023.
ב-15 במרץ 2024 זומן על ידי המאמן לואיס דה לה פואנטה לסגל נבחרת ספרד הבוגרת למשחקי הידידות מול ו, ושבוע לאחר מכן ערך את הופעת הבכורה שלו כשנכנס בדקה ה-83' בהפסד 0–1 לקולומביה.
נכלל בסגל הנבחרת האולימפית של ספרד לטורניר הכדורגל באולימפיאדת פריז (2024), וזכה עימה במדליית זהב.
פאוואן קומאר צ'מלינג (בדוואנגרי: पवन कुमार चाम्लिङ; נולד ב־22 בספטמבר 1950) הוא פוליטיקאי הודי שכיהן כראש השרים של סיקים במשך 24 שנים, מדצמבר 1994 עד מאי 2019, דבר שעשה אותו לראש השרים ההודי שכיהן בתקופה הארוכה ביותר.
נשיא ומייסד החזית הדמוקרטית של סיקים.
כיהן כיו"ר האופוזיציה ב מיוני עד אוגוסט 2019.
צ'מלינג נולד ב־22 בספטמבר 1950 בממלכת סיקים (כיום בסיקים, הודו).
הוא החל את מעורבותו בפעילות פוליטית ב־1973, במהלך המחאות והדרישה לממשל דמוקרטי יותר בממלכת סיקים.
ב־1977 הקים כתב עת לספרות בשם "נירמאן", בו שימש כעורך.
ב־1982 נבחר לפניאך (סוג של שלטון מקומי) של ינאגאנג גרם.
צ'מלינג התמודד ונבחר בבחירות ל ב־1985. ב־1989 מונה לשר המידע ויחסי ציבור תעשיות ודפוס, עד יוני 1992. במרץ 1993 הקים את החזית הדמוקרטית של סיקים, ובבחירות לאספה המחוקקת של סיקים בנובמבר 1994 זכתה המפלגה ב־17 מתוך 32 מושבי האספה, ובעקבות כך הושבע צ'מלינג ב־12 בדצמבר 1994 כראש השרים של סיקים.
בבחירות ב־2014 קמה לו אופוזיציה משמעותית, מפלגת סיקים קרנטיקארי מורצ'ה בראשות פרם סינג תמנג, לשעבר חבר במפלגת החזית הדמוקרטית של צ'מלינג, שזכתה ב־10 מתוך 32 המושבים.
בבחירות ב־2019 הובס צ'מלינג בידי תמנג, שמפלגתו זכתה ב־17 מושבים באספה המחוקקת, לעומת 15 לצ'מלינג.
בבחירות לאספה המחוקקת של סיקים ב־2024 הובס צ'מלינג בשני מחוזות הבחירה בהם התמודד.
לצ'מלינג ארבעה בנים וארבע בנות משתי נשים.
פאו ויקטור דלגאדו (בספרדית: Pau Víctor Delgado; נולד ב-26 בנובמבר 2001) הוא כדורגלן ספרדי המשחק בעמדות החלוץ והקיצוני הימני בספורטינג בראגה.
ויקטור נולד בסנט קוגט דל ואיס שבמחוז ברצלונה, קטלוניה.
הוא גדל במחלקת הנוער של סבאדל וב-2018 עבר למחלקת הנוער של ז'ירונה.
ב-20 ביולי 2020, עוד לפני שהופיע בקבוצת המילואים של המועדון, הוא ערך את הופעת הבכורה המקצועית שלו כשנכנס כמחליף במחצית בהפסד 0–2 לאלקורקון במסגרת הליגה הספרדית השנייה בכדורגל.
ב-29 באוגוסט 2022 הושאל ויקטור למועדון ילדותו סבאדל מפרימרה דיוויסיון RFEF, הליגה השלישית בחשיבותה בספרד.
ב-17 באוגוסט 2023, לאחר שהבקיע שבעה שערים ובישל שישה, הוא חידש את חוזהו בז'ירונה עד 2025.
במסגרת הארכת החוזה שלו בז'ירונה הושאל ויקטור לברצלונה אתלטיק, קבוצת המילואים של מועדון הכדורגל ברצלונה.
ב-39 משחקים בכל המסגרות במדי הקבוצה הוא כבש 20 שערים.
ב-24 ביולי 2024 הוא עבר רשמית לברצלונה וחתם על חוזה לחמש שנים.
לקראת עונת הוא זומן על ידי האנזי פליק למסע משחקי הידידות של הקבוצה בארצות הברית, וכבש שער בניצחון על מנצ'סטר סיטי וצמד בניצחון 2–1 ב על ריאל מדריד.
הוא ערך את הופעת הבכורה הרשמית שלו במדי ברצלונה ב-17 באוגוסט, בניצחון 2–1 על ולנסיה, לאחר שהחליף את לאמין ימאל.
בעקבות מגבלת הפייר פליי של הלה ליגה רשמה ברצלונה את ויקטור ואת דני אולמו בקיץ 2024 על חשבון שחקנים פצועים שהושבתו בתקופה זו.
בינואר 2025, לאחר שהשחקנים הפצועים חזרו, נוצרה בעיה לרשום את השניים כשחקנים בקבוצה.
לאחר קיזוז הוצאות מול הליגה ומכירה והשאלה של שחקנים נוספים, נרשמו לבסוף השניים בסגל.
הבעיה התעוררה מחדש באפריל לאחר שהלה ליגה עדכנה את מגבלת הפייר פליי של ברצלונה.
ב-25 ביולי 2025 חתם ל-5 שנים בספורטינג בראגה מליגת העל הפורטוגלית.
מלך השערים של הפרימרה דיוויסיון RFEF: 2023/24
פאו נבארו בדנס (בספרדית: Pau Navarro Badenes; נולד ב-25 באפריל 2005 בלה וילבליה שבספרד) הוא כדורגלן ספרדי המשחק בעמדת המגן הימני בקבוצת ויאריאל מלה ליגה.
נבארו גדל במחלקות הנוער של ויאריאל ודפורטיבו רודה, ובשנת 2023 החל לשחק בקבוצות המילואים של ויאריאל.
ב-26 בספטמבר 2024 ערך את הופעת הבכורה שלו בקבוצה הראשונה של המועדון, כשהחליף את לוגאן קושטה בניצחון 1–2 על אספניול במסגרת המחזור השביעי בלה ליגה לעונת 2024/2025. בסך הכל ערך 17 הופעות ליגה בעונה זו.
נבארו נכלל בסגל נבחרת ספרד עד גיל 20 לטורניר גביע העולם עד גיל 20 בשנת 2025, וערך שלוש הופעות בטורניר.
פאוהטן אליס היה שופט בבית המשפט העליון של מיסיסיפי, חבר הסנאט של ארצות הברית מטעם מיסיסיפי, ושופט פדרלי בבית המשפט המחוזי הפדרלי למחוז מיסיסיפי.
אליס נולד ב־17 בינואר 1790 בחוות רד היל שבמחוז אמהרסט, וירג'יניה.
בשנת 1809 השלים את לימודיו באקדמיית וושינגטון (כיום אוניברסיטת וושינגטון ולי), בשנת 1810 קיבל תואר ראשון מקולג' דיקינסון, ובשנת 1814 סיים את לימודיו במכללת ויליאם ומרי, שם למד משפטים.
הוא הוסמך כעורך דין והחל לעסוק בעריכת דין בעיר לינצ'בורג, וירג'יניה, בין השנים 1813–1814 ושוב בין 1815–1816. בשנת 1814 שירת כלוטננט במשמר הפרובוסט של וירג'יניה (יחידת שיטור צבאי מקומית).
בשנת 1816 עבר אליס לטריטוריית מיסיסיפי, שם עסק בעריכת דין בעיר נטצ'ז, ובהמשך בעיר וינצ'סטר שבטריטוריה (שהפכה למדינת מיסיסיפי ב־10 בדצמבר 1817).
בשנים 1817–1818 ושוב בין 1818–1825 כיהן כשופט בבית המשפט העליון של מיסיסיפי.
אליס מונה לסנאט של ארצות הברית מטעם המפלגה הג'קסונית כדי למלא את מקומו של הסנאטור דייוויד הולמס שהתפטר, וכיהן מ־28 בספטמבר 1825 עד 28 בינואר 1826, עד שנבחר מחליף קבוע.
בהמשך נבחר לסנאט שוב מטעם המפלגה הג'קסונית, וכיהן מ־4 במרץ 1827 עד 16 ביולי 1832, אז התפטר כדי לקבל מינוי שיפוטי פדרלי.
ב־13 ביולי 1832 מינה אותו הנשיא אנדרו ג'קסון לשופט בבית המשפט המחוזי הפדרלי של מחוז מיסיסיפי, במקומו של השופט פיטר רנדולף שהתפטר.
מינויו אושר על ידי הסנאט למחרת היום, והוא קיבל את כתב המינוי באותו יום.
הוא כיהן בתפקיד עד 5 בינואר 1836, אז התפטר.
בשנת 1836 מינה אותו הנשיא ג'קסון לממונה על היחסים של ארצות הברית במקסיקו, תפקיד שבו כיהן מינואר עד דצמבר 1836, אז נסגרה הנציגות.
בהמשך, בשנת 1839, מינה אותו הנשיא מרטין ואן ביורן לשגריר ולשליח מיוחד של ארצות הברית במקסיקו.
הוא כיהן בתפקיד זה עד אפריל 1842. לאחר מכן חזר לעסוק בעריכת דין בעיר נטצ'ז, ובהמשך בריצ'מונד בווירג'יניה, שם עבד עד מותו בשנת 1863.
אליס נפטר ב־18 במרץ 1863 בריצ'מונד ונקבר בבית העלמין שוקואו היל בעיר.
לפי מקור אחד שפורסם בכתב העת המשפטי The Green Bag, אליס היה מצאצאיה של פוקהונטס.
בשנת 1833 נישא לאליזה רבקה וין, שנפטרה באביב 1835, ולשניים נולדו שני ילדים.
עיר בשם אליסוויל שבמדינת מיסיסיפי, נקראה על שמו לזכרו.
פאוור מטאל הוא תת-ז'אנר של הבי מטאל, המשלב מאפיינים של הבי מטאל מסורתי עם ספיד מטאל, לרוב בהקשר סימפוני.
סגנון זה מתאפיין בשירים מלודיים, מנגינות רגועות יחסית, שירה בקול נקי גבוה ונגינה מהירה בגיטרה חשמלית המשלבת הן טכניקה והן מלודיה.
פאוור מטאל נחשב לסגנון אופטימי ביחס לסגנונות אחרים של מטאל, ומרבה לעסוק בנושאים כמו פנטזיה, תקווה ומיתולוגיה.
אף על פי שהפאוור מטאל שואב השפעות רבות מתוך המטאל המסורתי (דוגמת איירון מיידן), התפתח זה במשך השנים לז'אנר מוגדר ועצמאי.
למעשה, פאוור מטאל הוא ישות מוזיקלית מובחנת.
פאוור מטאל בצורתו הבסיסית מורכב מביצועים מהירים עם דגש על מלודיות, לעיתים בשילוב קלידים.
השירה היא בדרך כלל מלודית ומבוצעת בטונים גבוהים, והשימוש באמצעי הבס הכפול הכרחי.
כסגנון, בפאוור מטאל נהוג להעדיף שימוש בגיטרה כאמצעי יותר מלודי מאשר כלי קצב, אף שיש יוצאים מהכלל.
תוכן השירים הוא מגוון, אך קיימת העדפה לנושאים המבוססים על פנטזיה, מיתולוגיה, מדע בדיוני, אחווה, אופטימיות והיסטוריה.
הנושאים לרוב יותר חיוביים מנושאים המקובלים לתת-סגנונות מטאל אחרים.
מספר רב של להקות פאוור מטאל משלבות בנגינתן אלמנטים של מוזיקה קלאסית ומטאל סימפוני כגון שירת מקהלות ולעיתים אף ליווי תזמורתי מלא.
להקת הפאוור מטאל הסימפוני המפורסמת ביותר היא Nightwish מפינלנד.
גם בהולנד יש סצנת פאוור מטאל סימפוני שנציגתה הבולטת היא אפיקה שמנגנת שילוב של פאוור מטאל סימפוני למטאל גותי.
הבסיס לסגנון הלירי של פאוור מטאל הונח על ידי רוני ג'יימס דיו.
המילים שכתב עבור Rainbow, אשר התמקדו בעיקר בפנטזיה, וכללו נושאים כגון ימי הביניים ומדע בדיוני, השפיעו ישירות על להקות פאוור מטאל מודרניות.
רוב הלפורד, סולן להקת ההבי מטאל Judas Priest, השפיע רבות על סגנון הביצוע הווקלי של פאוור מטאל, כאשר השירה הגבוהה הכמעט קבועה שלו הפכה לאחד המאפיינים העיקריים של הפאוור מטאל.
להקה בריטית אחרת, איירון מיידן (Iron Maiden), הציגה היבט אפי ומלודי למוזיקת המטאל, ותרמה רבות גם היא להתפתחות הפאוור מטאל.
במהלך שנות ה-80 המוקדמות, במיוחד בשנים 1982 ו-1983, סגנון הפאוור מטאל האמריקאי הגיח לראשונה מהבי מטאל מסורתי, הגל החדש של הבי מטאל הבריטי (NWOBHM), והשפעות ת'ראש/ספיד מטאל.
לעיתים קרובות חובבי הסגנון מתווכחים על המקור הראשון המדויק, אך נראה כי להקות כמו Manilla Road, Cirith Ungol, Manowar, Jag Panzer, Omen, Riot V, Savatage ו-Warlord השפיעו רבות על ההתפתחות המוקדמת ביותר של הסגנון.
באופן קונקרטי יותר, בשנת 1987 הוציאה הלהקה הגרמנית Helloween את אלבומה השני, Keeper of the Seven Keys: Part I, שצוטט על ידי AllMusic כ"אלבום הפאוור מטאל היחיד המשפיע ביותר עד כה".
מהדורה זו השפיעה על סגנון פאוור מטאל אירופאי להתפתח, שהלך והתרבה ברחבי העולם ומאז תחילת שנות ה-90 הוא עדיין הסגנון הנפוץ ביותר של פאוור מטאל.
הענף האמריקאי של פאוור מטאל צמח בתחילת שנות ה-80 בארצות הברית, שאב השפעה בעיקר מהמטאל המסורתי ומה-NWOBHM.
אף על פי שהוא קרוב מאוד לשורשיו, הפאוור מטאל האמריקאי (לעיתים קרובות מקוצר ל-USPM) הוא לרוב מהיר ואנרגטי יותר מהבי מטאל מסורתי, עם גישה מונעת ריף יותר וחוסר יחסי בשימוש בקלידים בהשוואה לסצנה האירופית המאוחרת.
עם זאת, הוא לרוב מלודי יותר מת'ראש מטאל, עם דגש גדול יותר על מובילי גיטרה.
USPM בולטת גם בשימוש הנרחב (אך לא אוניברסלי) שלו בשירה אופראית גבוהה, מגמה שתמשיך עם עליית הפאוור מטאל האירופי בסוף שנות ה-80 ותחילת שנות ה-90.
הפאוור מטאל האירופאי מקורו בספיד מטאל וה-NWOBHM, שהופיעו בסוף שנות ה-80, במיוחד בגרמניה.
שני האלבומים של להקת המטאל הגרמנית Helloween, בשם "Keepers of the Seven Keys", חלק ראשון וחלק שני (1986–1988) נחשבים בדרך כלל לאלבומי הפאוור מטאל האירופי הראשונים.
פאוור ריינג'רס היא זיכיון מדיה המבוסס ברובו על הסדרה היפנית "סופר סנטאי".
זוהי אינה גרסה מדובבת בלבד של הסדרה היפנית המקורית, אלא למעשה סדרה "חדשה" עם שחקנים אמריקאים אשר משולבת עם קטעי אקשן רבים שנלקחו מהסדרה היפנית המקורית.
בשל האופי היפני הטיפוסי אשר שולב בעיצוב העלילה והדמויות המקוריות, הסדרה האמריקאית המחודשת הותאמה לקהל המערבי, אף על פי כן חלק מקטעי האקשן מהסדרה היפנית המקורית אשר שולבו בסדרה האמריקאית מדובבים כולם לאנגלית.
העונה הראשונה לגרסה האמריקאית של הסדרה, "מייטי מורפין פאוור ריינג'רס", הופקה ב-1993 על ידי חברת "סבן אנטרטיינמנט" בהנהלתו של חיים סבן וזכתה לפופולריות והצלחה רבה בקרב ילדים רבים בכל העולם.
בין השנים 1996–2001 הבמאי הישראלי יצחק פלורנטין ביים שבעים מפרקי הסדרה.
סבן אנטרטיינמט הפיקה את עשר העונות הראשונות.
בין השנים 2001–2002 נרכש הזיכיון לסדרה על ידי חברת וולט דיסני כתוצאה מרכישת "Fox Family Worldwide" על ידי דיסני.
כתוצאה מכך הסדרה שודרה עד העונה ה-17 בארצות הברית בערוצים בשליטת חברת וולט דיסני ומוצרי הסדרה נמכרו בארצות הברית בחנויות של דיסני.
ב-12 במאי 2011, נודע שסבן רכש בחזרה את הזיכיון לסדרה.
במאי 2018 מכר סבן את המותג "פאוור ריינג'רס" יחד עם מותגים נוספים להסברו בכ-520 מיליון דולר.
במשך השנים הופקו עוד עונות רבות לסדרה ונכון ל-2023 הופקו 30 עונות שונות לסדרה ושלושה סרטי קולנוע.
הסדרה ספגה ביקורות מהורים שטענו שהאלימות בסדרה גבוהה מדי בשביל קהל היעד שלה.
בישראל שודרה הסדרה לראשונה ב-1994 בערוץ 2, ובהמשך בערוץ הילדים ובערוץ ג'טיקס, וכיום גם בזום בערוץ ניקלודיאון ישראל ב-הוט וביס.
כמו כן בישראל לא שודרו כל הפרקים של הסדרות אך כל העונות שודרו.
לאורך השנים הופקו סדרות שונות תחת המותג "פאוור ריינג'רס".
לכל סדרה עלילה ודמויות משלה:
מספר העונהעונהשנהמספר פרקיםמידע נוסףסדרת "סופר סנטאי" עליה העונה מבוססת1
33 על פי סדרה זו הופק הסרט "מייטי מורפין פאוור ריינג'רס - הסרט" (1995) וכמו כן בפרק 100 של הסדרה נערכת החתונה בין זד לריטה.Kyoryu Sentai Zyuranger
Gosei Sentai Dairanger (הזורדים והריינג'ר הלבן בלבד)
22העונה הראשונה בהפקת סבן מאז 2002.Samurai Sentai Shinkenger20
21פאוור ריינג'רס מגה פורס/סופר מגה פורס2013
20עונות אלו מציינות את חגיגות 20 השנים לפאוור ריינג'רס.
בפרק האחרון של סופר מגה פורס מופיעים ריינג'רים רבים מהעבר.Tensou Sentai Goseiger
23פאוור ריינג'רס דינו צ'ארג'/דינו סופר צ'ארג'2015
22לכבוד חגיגות 25 שנים לסדרה, יצא פרק מיוחד בשם "ממדים בסכנה", בו משתתפים 10 ריינג'רים מעונות קודמות.Shuriken Sentai Ninninger26
22עונה שמבוססת על עונה של "סופר סנטאי" שהייתה בין השנים 2012–2013. וכן הכיל גם מספר פרקי ספיישל שבו איחדו את שלוש הקבוצות של הפאוור ריינג'רס מהעונות שבהם כיכבו דינוזאורים.Tokumei Sentai Go-Busters28
העונה השלישית שמציגה ריינג'רית אדומה, והראשונה שבה היא מופיעה באופן מלא.
העונה הקצרה ביותר ביחד עם "פאוור ריינג'רס חייזרים".
עונה זו היא העונה האחרונה לפני האתחול המתוכנן לצאת בשנת 2025. העונה השנייה שבה ריינג'ר מת.
העונה היחידה שבה לריינג'ר יש איבר מלאכותי.
בפרק האחרון בסדרה הופיעו חמישה מגה זורדים מעונות קודמות.Uchu Sentai Kyuranger (זורדים בלבד)
הפאוור ריינג'רס הם דמויות בדיוניות של קבוצת אנשים אשר משנים את צורתם לגיבורי-על חזקים בתלבושות קרב המורכבת מבגד עשוי מבד ספנדקס בצבע בהיר וקסדה עם מגן עיניים - במקרים רבים הקסדה עוזרת גם כדי לשמור על זהותם הסודית של הריינג'רס.
פאוור ריינג'ר אשר שינה צורתו לגיבור-על בדרך כלל מחזיק בכוחות על אנושיים, כח סיבולת לא אנושי ומיומנויות לחימה מתקדמות.
לפאוור ריינג'ר אשר טרם שינה את צורתו יהיו לרוב גם יכולות על טבעיות כגון - יכולות טלקינזיס, מהירות על והיכולת להיות בלתי נראה, יכולות אשר לרוב אינן קשורות ישירות לכוחות הריינג'ר שלו או שלה.
הריינג'רים לרוב פועלים בצוותים של חמישה או שלושה, כאשר לעיתים קרובות מצטרפים לצוות הקבוע ריינג'ר נוסף או שניים במהלך פרקי הסדרה (במקרים של צוותים של שלושה, כמו "פאוור ריינג'רס עוצמת הדינוזאור", או "פאוור ריינג'רס זעם הג'ונגל", בדרך כלל מצטרפים שני ריינג'רים נוספים, ולא אחד.).
לכל ריינג'ר צבע ספציפי משלו.
הריינג'רים מכונים בדרך כלל לפי הצבעים של כל אחד מהם, לדוגמה הריינג'ר האדום, הריינג'ר הכחול וכיוצא בזה.
בצוות אחד בדרך כלל לא יהיה יותר מריינג'ר אחד באותו הצבע.
כל התלבושות של הריינג'רס בכל צוות כמעט זהות לחלוטין אחד לשנייה מלבד הצבע שלהן ועיצוב הקסדה.
בדומה לסדרה היפנית המקורית "סופר סנטאי" שעליה מבוססת הסדרה, הצבעים של צוות הפאוור ריינג'רס משתנים רבות לאורך העונות השונות.
צבע הריינג'רים משפיע גם על המלתחה שלהם בכל פרקי הסדרה, וצבע הבגדים האזרחיים שלהם זהה לעיתים קרובות לצבע הריינג'ר שלהם.
בטבלה זו, משבצות המסומנות בנקודה (●) מסמלות את הריינג'רים הרגילים, משבצות המסומנות בכוכב (★) מסמלות את הריינג'ר השישי של הסדרה (ריינג'ר נוסף שמצטרף לסדרה.
המונח "ריינג'ר שישי" נטבע על ידי סופר סנטאי, ויכול להיות תקף גם על ריינג'רים שאינם השישיים בקבוצה, למשל הריינג'ר הלבן ב"עוצמת הדינוזאור" והריינג'רים הזהוב והכסוף ב"ביסט מורפרס").
משבצות המסומנות במשולש (▲) מסמנות ריינג'רים שהצטרפו לסדרה בשלב מאוחר יותר, אך לא נחשבים ריינג'ר שישי.
פירוט על הריינג'רים בעמודה "אחר" ועל הריינג'רים שהחליפו את צבעם מופיע למטה
במייטי מורפין פאוור ריינג'רס, טומי אוליבר הופך להיות הריינג'ר הלבן כאשר הוא מאבד את כוחות הריינג'ר הירוק.
החליפה של ריינג'ר הקוונטום מ"פאוור ריינג'רס כוח הזמן" זהה לחליפה של ריינג'ר הזמן האדום, אך החלקים הלבנים בה מוחלפים בשחורים והחצים המופיעים על הקסדה ובית החזה של החליפה מעוצבים בצורה שונה.
החליפה של ריינג'רית החתולה מ"פאוור ריינג'רס כוח דלתא בחלל) צבועה בלבן ובכתום, אך הצבע של החליפה שלה לא מוגדר.
הקומיקסים מגדירים אותה כריינג'רת לבנה, ומשחקי הווידאו "Power Rangers: Battle for the Grid" ו-"Power Rangers: Legacy Wars" מגדירים אותה ככתומה.
ג'ייק הולינג מ"פאוור ריינג'רס מגה פורס" שינה את צבעו משחור לירוק ב"סופר מגה פורס".
ב"פאוור ריינג'רס: זעם קוסמי" זאיטו הופך לריינג'ר הזנית (לפי השחקן שלו, ראסל קארי, הצבע שלו הוא צבע שמפניה), ואמיליה הופכת להיות הריינג'רית האדומה.
לזיכיון "פאוור ריינג'רס" יצאו שלושה סרטים.
כל הסרטים הם הפקות מקוריות לגמרי, ואינם משתמשים בקטעים מסופר סנטאי:
"פאוור ריינג'רס - הסרט" - סרט זה יצא בשנת 1995. הסרט מתאר את המסע של הפאוור ריינג'רס לקבלת כוחות הנינג'ה שלהם, בצורה שונה מאיך שעונה 3 מתארת אותו.
"פאוור ריינג'רס טורבו - הסרט" - סרט זה יצא בשנת 1997, ומתרחש בין העונות "זיאו" ל"טורבו".
סרט זה הוא היחיד המתרחש ביקום של סדרות הטלוויזיה, ומתאר כיצד הריינג'רים קיבלו את כוחות הטורבו שלהם.
"פאוור ריינג'רס" - סרט זה יצא בשנת 2017, ומשמש כאתחול לסדרה.
במשך שנים רבות נוצרו חוברות קומיקס המבוססות על הסדרה.
בשנת 2015 נקנו הזכויות לקומיקס של הסדרה על ידי "Boom!
הקומיקסים שלהם מבוססים על הסדרה אך גם מכילים ריינג'רים שלא מופיעים בה, ולפעמים אף ריינג'רים מעונות "סופר סנטאי" שלא עובדו לעונת "פאוור ריינג'רס".
בשנת 2019 יצא משחק וידאו בשם "Power Rangers: Battle for the Grid" לפלייסטיישן 4, נינטנדו סוויץ', אקסבוקס One ולמחשב, המבוסס על הקומיקס.
חברת P.M.I מחזיקה בזיכיון לשיווק והפצת מוצרי פאוור ריינג'רס בישראל.
בישראל שודרו במקור העונה הראשונה, השישית והשביעית של הסדרה בערוץ 2. העונות השנייה, השלישית, הרביעית והחמישית שודרו בערוץ הילדים.
העונה השמינית ואילך שודרו בערוץ "פוקס קידס" עד 2005, ומאז בערוץ ג'טיקס עד 2009.
החל מיולי 2011, העונות ה-18 וה-19 של הסדרה (סמוראי וסופר סמוראי) משודרות בערוץ הילדים.
והחל מסוף יוני 2012 נכנסה לשידור ב-HOT V.O.D העונה ה-17 של הסדרה (סיבובים לדקה) בחינם, אשר משודרת גם בזום.
ערוץ זום אף משדר שידורים חוזרים של מספר עונות ישנות.
מעונה 20 ואילך של הסדרה שודרו בערוץ הילדים.
דינו זעם (עונה 1) הייתה העונה האחרונה ששודרה בישראל.
ישנן ארבע עונות שלא שודרו בישראל (סופר נינג'ה סטיל, עונה 2 ביסט מורפרס, דינו סופר צ'ארג' עונה 2 וזעם קוסמי).
בשנת 1995, הוקם בצפארי בתל אביב "פארק הפאוור ריינג'רס" למשך תקופה קצרה שבהמשך עבר לאילת למשך תקופה קצרה.
בשנת 1996, הגיע השחקן ג'ייסון דייוויד פרנק שגילם את טומי לישראל על מנת לקדם את הסדרה בערוץ הילדים.
פאוול פרנקל (בפולנית: Paweł Frenkel; ?
– 1943) היה ממפקדיו הבכירים של הארגון הצבאי היהודי במרד גטו ורשה.
ב-1940 החלו להתגבש בוורשה תאי מחתרת חמושים בתיאום עם המחתרת הפולנית, לימים "הארגון הצבאי היהודי".
פרנקל נבחר לאחד ממפקדיו של הארגון החדש.
המידור הגבוה בארגון ומיעוט הניצולים מקרבו הותירו בערפל את שאלת זהותו של מפקדו הראשי של הארגון.
כפי הנראה היה פרנקל מפקד בכיר של הכוחות החמושים, אחד משלושת המפקדים הבכירים.
זהותו המדויקת של פרנקל אינה ידועה.
לפי סברה אחת, שפורסמה בכתב העת The Journal of Holocaust Research לחקר השואה, המסתמכת על עדות של ירמיהו הלפרין, פאוול פרנקל הוא יעקב פרנקל, הוא נולד ב-1911 בביאליסטוק, והוא היה קצין בצבא הפולני שבהמשך הצטרף אל "ברית החייל".
לפי סברה אחרת, פאוול פרנקל הוא אברהם פרנקל, יליד 1920, פעיל בקן צפון ורשה של בית"ר שלימים היה מפקד גדוד בארגון.
ב-18 באפריל 1943 הגיעה ידיעה אל מטה האצ"י כי הגרמנים עומדים לקיים אקציה סופית בגטו.
פרנקל הורה להעביר את הידיעה אל מרדכי אנילביץ', מפקדו של האי"ל.
במהלך מרד גטו ורשה פיקד פרנקל על מטה הארגון ששכן בבניין מספר 7 בכיכר מוראנובסקי, שבו התנהלו הקרבות העזים ביותר במהלך המרד.
במשך ארבעה ימים הונף דגלו הכחול-לבן של אצ"י מעל בניין המטה, עד להכנעתו.
אין עדות ממקור ראשון על נסיבות מותו של פרנקל.
גרסה אחת ששוחזרה ב-1946 על ידי אדם הלפרין (שפרנקל היה חניך שלו בקן בית"ר בצפון ורשה) גורסת כי ב-29 באפריל עזבו לוחמי אצ"י את שטח הגטו באמצעות המנהרה תחת בניין 6 בכיכר.
הקבוצה הגיעה ליערות מיכאלין, ושם נתקלה בגרמנים וניהלה עימם קרב יריות.
הלוחמים הצליחו להגיע אל בונקר ברחוב גז'בובסקה 13 בוורשה ה"ארית".
אז ניסו להוציא יהודים מהגטו החוצה.
ב-5 במאי הצליחו להוציא קבוצה אחת.
ב-11 במאי ניסו להוציא קבוצה נוספת ונתקלו בגרמנים ופולנים.
בקרב שפרץ נהרגו הלוחמים ובהם פרנקל.
על פי גרסה אחרת, נהרג בקרב שנערך ב-19 ביוני, כשהוביל קבוצה של עשרה יהודים חמושים שהתבצרה ברחוב גז'בובסקה (בו נהרגו ארבעה גרמנים ושבעה מהיהודים).
קבוצה זו יצאה מכיכר מוראנובסקי ובראשה עמד פרנקל.
כך או כך, ניתן להסיק כי עלה בידיו של פרנקל לצאת מן הגטו עם לוחמי אצ"י נוספים, וכי נהרג בסופו של דבר במהלך קרב יריות מול כוחות הנאצים.
בשנת 2024 ראו חוקרים פולנים כי מתחת לבניין בגז'בובסקה 13 (שפוצץ בגז על ידי הגרמנים) ישנו אכן בונקר, וכאשר נכנסו אליו הארכאולוגים (באמצעות מנהרה צדדית) מצאו גופות לוחמים (ובהן כנראה אף גופתו של פרנקל).
אלו נקברו לאחר מכן בבית הקברות של ורשה.
במרץ 2012, 69 שנים לאחר המרד, הוצב שלט הזיכרון לזכר פרנקל, במקום שבו נספה.
כמו כן, נקראו על שמו כיכרות בהרצליה, ברמת גן ובלוד ורחובות בבאר שבע, בכפר סבא, ברמלה ובבית שמש.
ביישוב חוות יאיר ישנה טיילת פרנקל - רודל על שם מפקד האצ"י וסגנו.
פאוור פורוורד היא עמדה בכדורסל.
מספרה במשחק הוא 4. הפאוור פורוורד הוא לרוב אחד משני השחקנים הגבוהים בקבוצה לצד הסנטר.
בהגנה אזורית, הפאוור פורוורד נמצא בדרך כלל בקרבת הסל שם יוכל לנצל את גודלו כדי להתמודד עם השחקנים הגבוהים של הקבוצה היריבה (שלעיתים קרובות לא יצטיינו בקליעה ממרחק ועל כן ינסו לזרוק מקרוב), לחסום ולזכות בריבאונדים.
בהגנה אישית ישמור הפאוור פורוורד בדרך כלל על הפאוור פורוורד של הקבוצה היריבה.
מהלך התקפי נפוץ אצל הפאוור פורוורדים הוא הפוסט אפ, קבלת הכדור עם הגב לסל ולשומר (שנמצא בין השחקן ובין הסל) וכדרור במטרה להגיע לאפשרות זריקה.
הדמיון בין תכונות הפאוור פורוורד לתכונות הסנטר מאפשר לחלק מהפאוור פורוורדים למלא את תפקיד הסנטר ולהפך.
לעומת זאת, פאוור פורוורדים זריזים, גם אם נמוכים, יכולים לעיתים למלא את תפקיד הסמול פורוורד.
פאוור-פורוורדים שנכנסו לרשימת 50 השחקנים הגדולים בתולדות ה-NBA הם קארל מלון, קווין מקהייל, בוב פטיט, דייב דבושר, טים דאנקן, ג'רי לוקאס, וס אנסלד, צ'ארלס בארקלי ואלווין הייז.
בין הפאוור פורוורדים הבולטים האחרים כדאי לציין את בלייק גריפין, אנתוני דייוויס, קריסטפס פורזינגיס ופאו גאסול
סטרץ' פור הוא שחקן המשחק בעמדת הפאוור פורוורד המסוגל לקלוע גם ממרחק רב מהסל כולל זריקות ל-3 נקודות.
הוא נקרא בשם זה כיוון שהימצאות של שחקן כזה על קשת השלוש מאלצת את השומר שלו להיות בקרבתו במשך ההתקפה ומותחת למעשה את הגנת היריב (Stretch פירושו "למתוח" ו-Four, 4, הוא מספר העמדה של הפאוור פורוורד).
אם פאוור פורוורד שמתקשה בקליעה ממרחק, ואינו סטרץ' פור, יימצא במרחק רב מהסל השומר שלו לא ייאלץ להימצא בקרבתו כיוון שאין חשש מכך שאותו פאוור פורוורד ינסה לזרוק לסל מהמקום בו הוא נמצא.
העובדה שההגנה מתוחה מונע ממנה לצופף את השטח שסביב הסל ומקל על הקבוצה התוקפת לבצע חדירות מבחוץ לסל או לבודד את הסנטר שלה.
לעיתים, כדי להשיג את אפקט הסטרץ' פור גם ללא שחקן כזה על הפרקט, מאמנים משתמשים בהרכב נמוך שבו על המגרש משחק רק אחד מבין שני הגבוהים (הפאוור פורוורד והסנטר) ושאר ארבעת השחקנים הם בעלי יכולת קליעה ממרחק.
במצב כזה סמול פורוורד ממלא את תפקיד הסטרץ' פור.
פאוור פורוורדים בולטים בעמדת סטרץ' פור בליגת ה-NBA: דירק נוביצקי, קווין לאב, ראיין אנדרסון, ג'וליוס רנדל ומירזה טלטוביץ'.
בכדורסל האירופי בלט בתפקיד זה דייוויד בלו.
פאוור סנטר הוא מרכז מסחרי פתוח הנמצא בשולי הערים ולצידי צמתים חשובים בדרכים בינעירוניות.
הפאוור סנטר כולל חנויות ומקומות בילוי, וחניון שבדרך כלל אינו מקורה.
פאוור סנטר כוללים בדרך כלל את אותן חנויות שיש במרכז קניות רגיל, אך לעיתים בשטחי חנויות יותר גדולים.
חסרון של הפאוור סנטר זה שהוא לא מגן ממזג האוויר, בניגוד למרכזי קניות מקורים.
בישראל קיימים מספר מרכזי פאוור סנטר, ביניהם "בילו סנטר" סמוך לרחובות, צומת עד הלום, צומת סילבר (מתחם ה"קוסמוס") באשקלון, מתחם הסטאר סנטר באשדוד, ישפרו סנטר בנס ציונה ובמודיעין-מכבים-רעות, מתחם איקאה בנתניה, מתחמי "ביג" שבאר שבע, בטבריה וערים נוספות, "חונים קונים" בראשון לציון, יכין סנטר בפתח תקווה, "מול כנרת" שבצמח ועוד.
בהקשר החוקי, קיימת בישראל מחלוקת בנוגע להיתרי הבנייה לגבי מרכזים שנבנים באזורים חקלאיים בניגוד ליעודם המקורי.
לדוגמה, פסק דין בעתירה של משרד התמ"ת הורה על הריסת שורה של מבנים במתחם ירקונים, בהם "חצי חינם".
פַּאוֶול טרופימוביץ' "פאווליק" מורוזוב היה גיבור לאומי של השלטונות הסובייטים, אשר, לפי המיתוס, נרצח על ידי משפחתו משום שבנאמנותו למדינה הלשין על אביו.
דורות של ילדים בברית המועצות גדלו על דמותו של מורוזוב כגיבור אשר עמד מול החברה, ולמען המולדת הלשין על הקרובים לו.
הילד מורוזוב הונצח בספרי ילדים רבים, בשירים, מחזות, פסלים ויצירות אחרות, והוא כונה "פיוניר מספר 1" בברית המועצות.
מחקרים עדכניים מאשרים את קיומו של הילד ושככל הנראה נרצח, אך מטילים ספק כמעט בכל שאר הפרטים במיתוס אודותיו וחלוקים בשאלה האם הלשין, מה היו מניעי ההלשנה, ומי היה הרוצח.
על פי המיתוס בגרסתו הפופולרית, פאווליק מורוזוב היה ילד נאה שנולד למשפחת איכרים ענייה בכפר גרסימובקה שליד יקטרינבורג.
פאווליק היה תלמיד טוב ומנומס וקומוניסט נאמן שהנהיג את חבריו בתנועת הפיונירים בבית ספרו.
בגיל 13, כשנודע לו שאביו טרופים (Трофим), שהיה יו"ר הסוביט (הוועד) של הכפר, עסק בזיוף מסמכים ומכירתם למגורשים קולאקים שכונו אויביה של המהפכה בברית המועצות, הוא הלשין על אביו לנ.ק.ו.ד., ובכך הביא על אביו גזר דין של חמש או עשר שנות עבודות כפייה, אותם האב ככל הנראה לא שרד.
המשפחה לא ראתה בעין יפה את ההלשנה, ובשלושה בספטמבר נרצח מורוזוב ביחד עם אחיו הצעיר בידי דודו, סבו, סבתו ובן דוד, בעת שקטף תותים.
הרוצחים נעצרו על ידי הנ.ק.ו.ד., הועמדו לדין והוצאו להורג בירייה, לאחר שמאות מברקים מרחבי ברית המועצות דרשו למצות איתם את הדין.
סיפורו של פאווליק מורוזוב התפרסם בעיתונות המקומית, עד שהגיע למוסקבה ופורסם בעיתון "פראבדה" לילדים.
בשנת 1933, מקסים גורקי העלה על נס את סיפורו של מורוזוב והניע מסע של הפיכתו לגיבור לאומי, למרות שעל פי השמועות סטלין לא התלהב מהסיפור והשתמש כלפי המלשין הקטן שהסגיר את אביו במונח המקביל ל"חלאה".
גורקי ביקש מהסופר ויטלי גוברב לכתוב ספר על הילד וכך נולד ספר ילדים ראשון, שאחריו באו יצירות רבות נוספות, על הילד מורוזוב.
על פי הספר, מורוזוב לא הסתפק בהלשנה על אביו, ובמשך הזמן הוא הספיק להלשין על שכן, על דודתו ועל סבו.
הוא היה מנהיג של חבורת פיונירים טובים שנאבקה נגד כנופיית הרעים וסבלה ממנה הצקות רבות.
בהמשך הוקמו פסלים של מורוזוב, רחובות, פארקים, בתי ספר, קנים של הפיונירים, תחרות סקי וקולחוז נקראו על שמו.
אופרה, מספר שירים, ספרי ילדים ויצירות אחרות נכתבו לכבודו.
בית הספר בכפרו ואנדרטה המציינת את מקום הרצחו הפכו לאתרי עלייה לרגל למאות אלפי תלמידי בתי ספר מרחבי ברית המועצות.
ביטאון הפיונירים ניהל מסע לעידוד ילדים להלשין על קרוביהם בדומה למעשהו הנאצל של פאווליק מורוזוב.
בשנת 1935 הבמאי הידוע סרגיי אייזנשטיין החל בצילום סרט קולנוע בשם "שדה בז'ין" שהיה מבוסס על הסיפור של פאווליק מורוזוב, אך בהוראת השלטונות הסרט לא הושלם.
בשנות ה-40, מעמדו של מורוזוב ירד והוא פינה את מקומו לגיבורי המלחמה נגד הנאצים, אך הוא עדיין שמר על מעמד מוביל: בשנת 1948 הוצג פסל של מורוזוב במוסקבה, ובשנת 1955 הוא הוגדר כפיוניר מספר 1 בספר הכבוד של ארמון הפיונירים במוסקבה.
בשנות ה-60 וה-70 חזר פאווליק לקדמת הבמה, הפעם עם דגש על גבורתו אל מול אנשי כפרו ומות הקדושים שלו ופחות על המלשינות.
בתחילת שנות ה-80 התפתח אנטגוניזם נרחב כנגד פאווליק המלשין בחוגי האינטליגנציה בברית המועצות, ובשנת 1991 היה פסלו אחד הראשונים ליפול, ביחד עם פסלו של פליקס דזרז'ינסקי.
לאחר נפילת ברית המועצות המיתוס של מורוזוב הוצא מתוכנית הלימודים הרוסית, ועולי הרגל הדירו את רגליהם מהאנדרטה שלו.
אולם בשנת 2003 קרן של ג'ורג' סורוס תרמה $7,000 לפתיחה מחדש של המוזיאון, תוך הצגת פרספקטיבה רחבה יותר על התקופה והסיפור.
כדרכם של מיתוסים, גרסאות שונות של הסיפור הופיעו בזמנים שונים.
בתקופות מסוימות, פשעו של האב במיתוס היה אגירת תבואה, כאשר השלטונות הסובייטים בקשו לקדם את הקולקטיביזציה ולהילחם באלו שמחביאים את התבואה שלהם.
בחלק מגרסאות הסיפור, פאווליק הלשין למורה בבית הספר ולא לנ.ק.ו.ד.
הרוצחים הוגדרו בחלק מהסיפורים כעשירים או קולאקים ראקציונרים, אויבי הקולקטיביזציה.
לאחר הרצח, אמו של מורוזוב עברה לעיר אחרת בברית המועצות והתפרנסה מפנסיה ממשלתית ומתהילתה כאמו של הגיבור.
לאחר שבן נוסף שלה מת מסרטן, נותרה האם עם בן יחיד שבצחוק הגורל נשלח לעשר שנות מאסר במחנה עבודה באשמת כוונה לעבור את הגבול ולרגל עבור גרמניה.
גם פגישה אישית של האם עם לברנטי בריה לא הצליחה להביא להקלה בעונשו.
החל משנות ה-80 של המאה ה-20, החלו חוקרים שונים לבדוק את המיתוס של מורוזוב.
הם העמידו סימן שאלה כמעט על כל פרט מסיפורו של פאווליק מורוזוב, החל משמו ומראהו וכלה בסיפור ההלשנה וזהות רוצחיו.
בשנים 1980 - 1984, כאשר ברית המועצות הייתה עדיין מדינה חזקה, חקר יורי דרוז'ניקוב את סיפורו של פאווליק מורוזוב והוציא לאור באופן מחתרתי את מסקנותיו בספר "המיתוס של פאווליק מורוזוב", שהתפרסם יותר מאוחר, בשנת 1987, בלונדון.
הספר הביא לדרוז'ניקוב פרסום רב ויצא לאור שוב בשנת 1995 בשם "מלשין מספר 1".
עיקר טענותיו של דרוז'ניקוב הם שמורוזוב הסגיר את אביו לנ.ק.ו.ד.
לא בגלל נאמנות קומוניסטית אלא בלחצה של אמו שבקשה להתנקם באב על שנטש אותה עם אישה אחרת, הוא היה מוגבל בשכלו ותלמיד גרוע ושככל הנראה הילד נרצח על ידי פרובוקטור של הנ.ק.ו.ד.
במטרה להעליל את רציחתו על הקולאקים.
דרוז'ניקוב גם מצא שמורוזוב מעולם לא היה פיוניר.
בשנת 1999 בקשו אנשים מכפרו של פאווליק מורוזוב לטהר את שמם של קרובי משפחתו שהורשעו ברציחתו, אולם הם נענו בשלילה ולא הורשו לעיין בתיק.
אנה פסטוחובקה, פעילת זכויות אדם ברוסיה טענה שהסירוב לפתוח את התיק מסמל את העובדה ששלטונות רוסיה רוצים לחזור לעידן ברית המועצות.
עם זאת, בית המשפט העליון של רוסיה קבע שהרצח היה פלילי ולא פוליטי.
בשנת 2005 יצא ספרה של קתרינה קלי, "החבר פאווליק, עלייתו ונפילתו של הילד הגיבור הסובייטי" ("Comrade Pavlik: The Rise and Fall of a Soviet Boy Hero"), שהציג מסקנות של מחקר מקיף על המיתוס.
קלי טענה שמסקנותיו של דרוז'ניקוב היו דמיוניים לא פחות מהמיתוס עצמו ונבעו בעיקר מהכלל שהאמת היא בדיוק ההפך ממה שאמרו השלטונות הסובייטיים.
קלי מציבה בספרה בעיקר סימני שאלה מבלי לתת תשובות, לטענתה בהיעדר מידע מספק.
היא מסכימה שהילד היה קיים, אם כי שמו לא היה פאווליק, ושהוא נרצח ביער, אלא אם הוא נהרג על ידי חיה.
חוץ מזה, היא אינה קובעת האם הוא הלשין על אביו או לא, האם אביו הועמד לדין או לא, והאם פאווליק ראה עצמו כחבר בפיונרים או לא, אם כי מן הסתם לא היה חבר רשמי שכן ספק אם הארגון היה קיים בכפרו המרוחק.
קלי מדווחת שאנשי הכפר של מורוזוב מספרים שהוא היה מלשין קטן וייתכן שאכן נרצח על רקע זה בידי בן דודו שהורשע ברצח.
בפרסומים אחרים נטען שלא פאווליק מורוזוב הלשין על אביו והחקירה של אביו החלה כאשר חבורת גנגסטרים בראשות האחים מיכאיל וגרגורי פורטוב נתפסו ביחד עם מסמכים מזויפים בחתימת טרופים מורוזוב.
על פי גרסה זאת, במהלך החקירה ספרה אשתו, אמו של פאווליק מורוזוב, כי האב נהג להכות אותה ולהביא הביתה חפצי ערך שקיבל בתמורה למסמכים מזויפים ופאווליק רק אישר בחקירה את המידע שמסרה האם.
פרט נוסף שנמצא הוא שהתמונה היחידה של פאווליק מורוזוב מראה ילד הסובל מתת תזונה שאינו דומה כמעט בכלל לדמויות השונות המופיעות בספרי הילדים ובפסלים כילד פאווליק.
המיתוס של פאווליק מורוזוב היה בראש ובראשונה לסמל של מלשינות מתועבת ושל חברה השמה את המלשינות בקדמת הבמה כמעשה ראוי.
בנוסף לכך, המיתוס מייצג בפי דוברים בימינו את הרוע שבשלטון טוטליטרי השם את המדינה לפני המשפחה.
נאמנות למדינה לפני המשפחה הופיעה גם במיתוס הרומאי על ברוטוס האב שדאג להעניש את בניו הבוגדים ברפובליקה.
אתר אינטרנט של ארגון גברים נקרא על שמו של האב טרופים מורוזוב, על רקע הדעה הרווחת שאשתו עמדה מאחורי ההלשנה כנגדו.
הד לסיפורו של מורוזוב מופיע בספרו של ג'ורג' אורוול, "1984", שם מתוארת תנועת ילדים שהמשטר מעודד את חבריה להלשין על הוריהם, קרוביהם ושכניהם.
פאוור ריינג'רס זיאו היא סדרת פעולה/הרפתקאות אמריקאית לילדים מסדרת "פאוור ריינג'רס".
הסדרה בת 50 פרקים והופקה לטלוויזיה על ידי חברת "סבן" לערוץ Fox Kids בשנת 1996. סדרה זו מהווה המשך לסדרה המקורית.
לאחר שהפאוור ריינג'רס מאבדים את כוחותיהם לנצח, ריטה וזד חוגגים את ניצחונם עד שלפתע מגיעים אויבים חדשים וחזקים יותר מהם "אימפריית המכונות".
בעקבות כך הפאוור ריינג'רס מקבלים חליפות חדשות וזורדים חדשים וחזקים יותר.
טניה מחליפה את אעיישה כריינג'רית הצהובה.
טומי משנה את צבעו מלבן לאדום, אדם משנה את צבעו משחור לירוק, רוקי משנה את צבעו מאדום לכחול והבנות נשארות עם אותו הצבע.
בילי פורש מצוות הפאוור ריינג'רס והופך לעוזרו של "אלפא 5" במרכז הבקרה.
גולדר וריטו לא מצליחים לברוח עם ריטה וזד, ובעקבות כך הם מאבדים את זיכרונותיהם (ואת כנפיו של גולדר), ונהיים משרתים של באלק וסקאל, שביחד עם הקצין סטון עוזבים את עבודתם כשוטרים ומקימים שירות בילוש.
במהלך העונה הריינג'רס נתקלים בריינג'ר הזהוב, שעוזר להם להילחם באימפריית המכונות.
לאחר שהוא נפצע בקרב, הריינג'רס מגלים שהריינג'ר הזהוב הוא החייזר טריי מטרייפוריה, שבעקבות פציעותו מתפצל לשלוש ישויות.
טריי מעביר את כוחותיו לג'ייסון, הריינג'ר האדום המקורי, ונותן לריינג'רס את קריסטלי הסופר זיאו, שנותנים להם גישה לזורדי סופר זיאו.
בסוף העונה, בילי עובר לאקוויטר כדי לקבל טיפול להזדקנות המואצת שלו, שהחלה כתוצאה מכך שהוא הצליח לחזור לגילו המקורי לפני ששאר הריינג'רים הצליחו בפאוור ריינג'רס חייזרים.
ג'ייסון מחזיר את כוחות הריינג'ר הזהוב לטריי, כיוון שהכוחות החלו לשאוב את כוח החיים שלו.
הריינג'רס מפרקים את אימפריית המכונות, שחוזרת בפאוור ריינג'רס בחלל.
בעונה זו לכל רינג'ר צורה משלו, כגון: לאדום יש כוכב, לצהובה יש את סימן השווה (=), לוורודה יש אליפסה, לירוק יש מלבן, לכחול יש משולש ולמוזהב יש סימן של מין כוכבית המוכבת משתי קשתות בקצוות.
תומאס "טומי" אוליבר - (ג'ייסון דייוויד פרנק): ריינג'ר זיאו 5 אדום,מנהיג הריינג'רס.
בעונת המייטי מורפין היה ריינג'ר ירוק/לבן.
רוקי דה-סאנטוס - (סטיב קרדאנס): ריינג'ר זיאו 3 כחול.
בעונת המייטי מורפין היה הריינג'ר האדום השני.
אדם פארק - (ג'וני יונג בואש): ריינג'ר זיאו 4 ירוק.
בעונת המייטי מורפין היה הריינג'ר השחור השני.
קת'רין "קאט" הילארד - (קאטרין סטרלנד): ריינג'רית זיאו 1 ורודה.
בעונת המייטי מורפין הייתה הריינג'רית הוורודה השנייה.
טניה סלואן - (נאקיה בוריס): ריינג'רית זיאו 2 צהובה שלקחה את מקומה של אעיישה כריינג'רית והופיעה לראשונה ב"פאוור ריינג'רס חייזרים".
טריי מטריפוריה - (האחים דיפיליפו): שלושה אנשים שהיו יחד הריינג'ר המוזהב המקורי.
היו מורכבים מאומץ, לב וחוכמה.
נתנו לג'ייסון את כוחות הריינג'ר המוזהב.
ג'ייסון לי סקוט - (אוסטין סט.
בעונת המייטי מורפין היה הריינג'ר האדום המקורי.
הוא חזר מלימודיו כדי לעזור לריינג'רס במלחמה נגד אימפריית המכונות.
בסוף הוא איבד את כוחותיו והחזיר אותם לבעליהם המקורי.
בילי -בעבר היה הריינגר'ס הכחול אבל הוא ויתר על תפקידו כריינגר'ס ונתן אותו לטניה.
במהלך הסדרה הוא נהפך בטעות לזקן יותר אבל מאחר שטס לחלל הוא הפך לצעיר והחליט להישאר שם.
שב לפני האירועים של "פאוור ריינג'רס: מאז ולתמיד".
זורדון -ישות בין ממדית ומפקדם של הפאוור ריינג'רס.
אלפא 5-עוזרו הנאמן של זורדון.
באלק וסקאל - ממשיכים בעונה הזאת בתור שוטרים ובהמשך גם בתור בלשים.
המפקד ג'רום סטון - מפקדם של בלאק וסקאל, כשבעונה הקודמת היה זה שאימן אותם.
באחד הפרקים פתח חוג לאגרוף במרכז הנוער, שאליו אדם נרשם.
ארני - בעל דוכן המיצים במרכז הנוער של אנג'ל גרוב.
בהמשך מקים דוכן על החוף.
אמילי - מושא האהבה של ג'ייסון בעונה זאת.
הייתה בתחילה חלק מחבורת אופנוענים.
בסוף העונה היא וג'ייסון הופכים לזוג.
הופיעה בהמשך ב"פאוור ריינג'רס טורבו" בפרק אחד.
יוריק הכובש - לוחם שהיה נעול בתור טיקי הרבה שנים עד שטניה שחררה אותו באמצעות מפתח מיוחד שקבלה.
משרת את בעל המפתח שמשחרר אותו.
המלך מונדו (King Mondo) - מנהיג אימפריית המכונות ואב לשני רובוטים.
המלכה מאשינה (Queen Machina) - אשתו של המלך מונדו.
הנסיך ספרוקט (Prince Sprocket) - הבן של מונדו ומאשינה שתמיד מקטר על הפאוור ריינג'רס.
רוצה שאביו המלך ינצח את הפאוור ריינג'רס.
בגרסה העברית ובגרסה המתורגמת נקרא "הנסיך גלגלון".
הנסיך גאסקט (Prince Gasket) - הבן הראשון של מונדו שעזב את הממלכה בגלל שהתחתן עם ארצ'רינה, בתו של יריבו הגדול של מונדו.
קלאנק (Klank) - רובוט המשרת את המלך מונדו.
אורבוס (Orbus) - העוזר הזעיר של קלאנק אשר נראה כמו בובה, שבעזרתו קלאנק מגדיל את המפלצות לאחר שמונדו תכנת אותם מחדש כדי לבצע את המלאכה הזו.
לואי קאבום (Luoie Kaboom) - יצור שנוצר על ידי זד וריטה, ששלט תקופה מסוימת באימפריית המכונות לאחר מותו של מונדו.
ארצ'רינה (Archerina) - אשתו של גאסקט, אשר יורה ביריביה חיצי אהבה.
קוגס (Cogs) - הלוחמים של מונדו.
פאוור ריינג'רס בחלל היא סדרת פעולה/הרפתקאות אמריקאית לילדים מסדרת "פאוור ריינג'רס".
הסדרה בת 43 פרקים והופקה לטלוויזיה על ידי חברת "סבן" לערוץ Fox Kids בשנת 1998.
בישראל הסדרה שודרה בערוץ 2, ובשנת 2011 בערוץ הילדים.
לאחר שדיווטוקס הרסה את מרכז הבקרה ושוב איבדו הריינג'רס את כוחותיהם, הם מחליטים לצאת לחלל למקום בטוח בו אין להם אויבים, אך הם לא יודעים שגם שם מצפות להם כמה הפתעות.
הם פוגשים את אנדרוס, בן אנוש רגיל (יחסית) אשר מתגורר בחלל בספינת חלל משלו, דקה, אצלו הם שוהים בדרכם להציל את זורדון.
בהתחלה אנדרוס לא סמך עליהם ולבסוף הוא מבין שהם אכן הפאוור ריינג'רס ומעניק להם "ממירי כוח" מיוחדים בעזרתם הם משנים את צורתם לפאוור ריינג'רס חדשים ומתמודדים עם הפולשת הרעה אסטרונמה (שמתבררת כקארון, אחותו של אנדרוס) ועם מספר אויבים ותיקים מהעונות הקודמות של הסדרה.
טי-ג'יי הופך מריינג'ר טורבו אדום לריינג'ר חלל כחול, קרלוס הופך מריינג'ר טורבו ירוק לריינג'ר חלל שחור, אשלי וקייסי נשארות אותו צבע בחליפות החדשות שלהם ואנדרוס עצמו הוא ריינג'ר חלל אדום ומנהיג הפאוור ריינג'רס.
בהמשך מצטרף אליהם חברו של אנדרוס, זיין, שהופך לריינג'ר חלל הכסוף.
במהלך העונה היה פרק קרוסאובר בו השתתפו צבי הנינג'ה.
אסטרונומה כישפה את צבי הנינג'ה וגרמה להם להיות מעין סוס טרויאני כאשר הריינג'ס חשבו שהם טובים.
בסופו של דבר הכישוף הוסר וצבי הנינג'ה עזרו לריינג'רס לנצח וחזרו בחזרה לניו יורק.
עונה זאת סוגרת באופן עלילתי את שש העונות הראשונות של הפאוור ריינג'רס וסוגרת את סאגת זורדון.
בעונת המגה פורס גוסי שומר כדור הארץ מזכיר את שמו של זורדון ואומר שזורדון היה מורו הרוחני.
אנדרוס - (כריסטופר קאיימן לי): ריינג'ר החלל האדום, מנהיג הריינג'רס.
טי.ג'יי ג'ונסון - (סלווין וורד): ריינג'ר החלל הכחול.
קרלוס ואלרנט - (רוג'ר ולאסקו): ריינג'ר החלל השחור.
אשלי האמונד - (טרייסי לין קרוז): ריינג'רית החלל הצהובה.
קייסי צ'אן - (פרטיסיה ג'ה לי): ריינג'רית החלל הוורודה.
זאין - (ג'סטין נימו): ריינג'ר החלל הכסוף וחבר טוב של אנדרוס.
ספינת החלל מגה ווינגר (זיין).
ד.א.ק.ה - (קול על ידי ג'ולי מדאלנה): מערכת בינה מלאכותית שקיימת באסטרו מגה שיפ.
אלפא 6 - (קול על ידי וונדי לי): הרובוט של דימיטריה, שהצטרף עם הריינג'רים למסעם לאלטר.
באלק וסקאל - (פול שרייר & ג'ייסון נרבי): בעונה הזאת הם מצאו עבודה בתור עוזריו של פרופ' פנומינוס.
פרופ' פנומינוס - (ג'ק באנינג): מדען שמאמין בקיומם של חיים על כוכבים אחרים.
משמש כמעסיקם של באלק וסקאל בעונה הזאת.
צבי הנינג'ה - (לאונרדו - מייקל רייס, רפאל - דרק סטפן פרינס, דונאטלו - עזרא וייס, מיכלאנג'לו - טוני אוליבר, ונוס דה מילו - טיפני כריסטן): מופיעים בפרק בו אסטרונמה מכשפת אותם וגורמת להם לעבוד עבורה, אך בהמשך הכישוף נשבר והם עובדים לצד הריינג'רס.
ג'סטין סטיוארט - (בלייק פוסטר): ריינג'ר הטורבו הכחול.
בסוף עונת "פאוור ריינג'רס טורבו" ג'סטין החליט להישאר עם אביו על כדור הארץ ולא להמשיך עם השאר לאלטר.
שב לפרק אחד על מנת לעזור לריינג'רס לאחר שנשבו.
אדם פארק - (ג'וני יונג בואש): הריינג'ר השחור השני של "מייטי מורפין פאוור ריינג'רס".
אימן את קרלוס כשהוא איבד את הביטחון העצמי שלו בעקבות קרב עם אחד היצורים של אסטרונמה.
שינה צורה באמצעות המתמר המקורי שלו לאחר שנהרס.
סילבי לארסון - (ג'ולייט נאולין): ילדה שגלתה את זהותו הסודית שקרלוס והחליטה שהוא יבלה אתה על מנת שהיא לא תגלה את סודו.
בהמשך גלתה שגם אנדרוס הוא ריינג'ר.
ביתה של מורתו של קרלוס.
אדל פרגסון - (אלומה רייט): בעלת מקום הבילוי של הריינג'רס בעונה הזאת "נקודת הגלישה".
דארק ספקטר - (קול על ידי כריסטופר גריי): שד חלל מרושע שעומד בראש "הברית המאוחדת של הרשע".
מעסיקם של כל הנבלים מהעונות הראשונות של הפאוור ריינג'רס.
אחראי על לכידתו של זורדון.
הוא ודרקונדה השמידו זה את זה.
קרון/אסטרונומה (מלודי פרקינס): הנבלית הראשית של הסדרה.
אחותו הקטנה של אנדרוס שנחטפה על ידי דרקונדה.
דארק ספקטר שטף לה את המוח והפך אותה למרושעת.
בהמשך ששבה להיות קרון, דארק ספקטר שטף את מוחה שנית והפך אותה לסייבורגית.
לאחר מותם של דרקונדה ודארק ספקטר, מינתה את עצמה לשליטת הגלקסיה החדשה.
נהגה במהלך הסדרה להחליף תסרוקות.
אלגר - (קול על ידי דייוויד אומנסקי): הגנרל ואחיינה של דיווטוקס.
דארק ספקטור מינה אותו לגנרל של אסטרונמה.
אקליפטור - (קול על ידי וולטר לאנג): גנרל של אסטרונמה.
במהלך הסדרה השתדרג מספר פעמים, כולל סייבורג, לאחר שדארק ספטור הפך אותו לכזה.
דרקונדה (קול על ידי סטיב קראמר): גנרל של אסטרונמה.
לדרקונדה יש מספר נשמות שאותם הוא מונה.
התמזג עם אקליפטור באחד הפרקים ל"דרקליפטור".
הוא ודארק ספקטר השמידו זה את זה.
פסיכו ריינג'רס - (פסיכו אדום - פטריק דייוויד, פסיכו שחור - מייקל מייז, פסיכו כחול - וולי וינגרט, פסיכו צהוב - קמרה וולטון, פסיכו ורוד - ויקי דייוויס): חמישה ריינג'רס מרושעים שנוצרו על ידי דארק ספקטור.
יש להם שתי צורות: צורת הריינג'רים וצורת המפלצות.
קוונטרונים - הצבא של אסטרונמה.
קרטריטס - צבא שיכול לשנות צורה לבני אדם.
יכול להתקבץ ולהפוך את עצמו ליצור ענק.
בגרסה העברית של הסדרה השתתפו בדיבוב הדמויות:
מאיה בר שלום (קאסי, אסטרונמה)
גיורא קנת (לורד זד, רפאל)
פאוור ריינג'רס הגלקסיה האבודה היא סדרת פעולה/הרפתקאות אמריקאית לילדים מסדרת "פאוור ריינג'רס".
הסדרה בת 45 פרקים והופקה לטלוויזיה על ידי חברת "סבן" לערוץ Fox Kids בשנת 1999.
בישראל הסדרה שודרה בערוץ 2.
עונה זו היא הראשונה שמציגה צוותי פאוור ריינג'רס חדשים ומשוכללים ושאינם קשורים לעונות קודמות.
עלילת הסדרה מתרחשת בעולם בדיוני הנקרא "הגלקסיה האבודה".
חמישה נערים ממושבת החלל "טרה וונטור" מחפשים כוכב חדש בו התנאים דומים לזה של כדור הארץ.
בג'ונגלים של כוכב הלכת מירינוי הצוות מוצא את חרבות קווייסר אשר מעניקים להם את כוחותיהם וכך הם הופכים לצוות ה"פאוור ריינג'רס הגלקסיה האבודה".
לאורך הסדרה הצוות נלחם במלכה הרעה טרקינה.
זו העונה היחידה שבה ריינג'ר נהרג בעת מילוי תפקידו
ליאו קורבט - (דני סלבין): הריינג'ר הגלקטי האדום.
דיימון הנדרסון - (רג'י רול): הריינג'ר הגלקטי הירוק.
קאי צ'אן - (ארצ'י קאו): הריינג'ר הגלקטי הכחול.
מאיה - (סרינה וינסנט): הריינג'רית הגלקטית הצהובה.
קנדריקס מורגן - (ולרי ורנון): הריינג'רית הגלקטית הוורודה.
נהרגה והפכה לרוח בפרק שבו הופיעו ריינג'רי החלל.
קארון - (מלודי פרקינס): אחותו הקטנה של אנדרוס שהייתה אסטרונומה בפאוור ריינג'רס בחלל.
הפכה לריינג'רית הגלקטית הוורודה החדשה לאחר מאבק שבו קנדריקס נהרגה.
מגן המגנה - (קול על ידי קריגן מהאן): מגן המגנה המקורי.
בעל שני מצבים: מצב הריינג'ר ומצב הזורד.
מייק קורבט - (ראסל לורנס): מגן המגנה השני.
לכאורה נהרג בפרק הראשון, אך למעשה מייק שרד את הנפילה וטופל על ידי מגן המגנה המקורי.
גלקטיק ביסט/גלקטזורד חתול בר (קנדריקס/קארון).
גלקטיק ביסט כריש/זנית' זורד ההובלה.
ד.א.ק.ה - מערכת הבינה בספינת החלל אסטרו .
אלפא 6 - נשאר באסטרו מגה שיפ לאחר אירועי "פאוור ריינג'רס בחלל" ולא נראה יותר אחרי כן עד "פאוור ריינג'רס מבצע הילוך על".
פרופ' פנומינוס ובאלק - בתחילת הסדרה נסעו פרופ' פנומינוס ובאלק ב"טרה ונטור" (מושבת החלל הניידת שבה מתרחשת עלילת העונה ברובה) כשהם משאירים את סקאל, בלי כוונה, מאחור.
במהלך העונה פותחים השניים בר- מסעדה בתוך המושבה.
המפקד סטנטון - הקברניט של ה"טרה ונטור".
חברת המועצה העליונה רנייר - הסמכות העליונה מבין חמשת החברים שעומדים בשלטון של ה"טרה ונטור".
ריינג'רס החלל - שבו לפרק כפול על מנת להילחם עם ריינג'רס הגלקסיה לאחר שהפסייכו ריינג'רס שבו לחיים.
סקורפיוס - הנבל הראשי של עונת הגלקסיה.
במהלך הקרב עם ליאו נהרג על ידי דיוויוט.
טרקינה - ביתו היחידה של סקורפיוס.
הייתה נורא מפונקת בהתחלה עד שעברה אימונים על ידי ווילמקס ועוזרו קגלר.
לקראת סוף הסדרה היא התמזגה עם דיוויוט, מה שהפך אותה לרשעית במיוחד.
פוריו - הגנרל הראשון שבו הריינג'רס נלחמו.
הפך את בני שבטה של מאיה לאבן.
טריצ'רון - הגנרל השני שבו נלחמו הריינג'ר.
דיוויוט - יצור ששירת גם את סקורפיוס וגם את קפטן מיוטיני.
אחראי למותו של סקורפיוס ואמר לטרקינה שליו עשה זאת, וכמו כן ניסה להרוג גם אותה.
לקראת סוף הסדרה התמזג עם טרקינה, אחרי שנחשף על מנת להציל את עצמו.
ווילמקס - לוחם נודד שאימן את טרקינה ובהמשך הפך להיות הגנרל האישי שלה.
לקראת סוף הסדרה, שינה את אופיו כלפי בני האדם, לאחר שהציל ילדה מפיצוץ של בניין שהרסו הסטינוויירגס ובתמורה נתנה לו פרח.
קגלר - יצור דמוי חבית.
פסיכו ריינג'רס - הריינג'רים הרעים מעונת "פאוור ריינג'רס בחלל" טרקינה השיבה אותם לחיים.
בהמשך הריינג'רית הוורודה הייתה היחידה ששרדה את המתקפה של ריינג'רי החלל וריינג'רי הגלקסיה.
כמו כן, הפסייכו ריינג'ר הוורודה הייתה אחראית למותה של קנדריקס.
סטינווינגרס -חרקים מעופפים ששימשו בתור הצבא של סקורפיוס וטרקינה.
קפטן מיוטיני - פיראט חלל ששלט באזור הגלקסיה אבודה שאליו הגיעה "טרה ונטור" ושימש בתור הנבל הראשי למשך מספר פרקים.
בצעצועי הסדרה נקרא " Space Buccaneer" (פיראט חללי).
ברברקס - הגנרל של מיוטיני.
בצעצועי הסדרה נקרא "Space Android"(אנדרואיד חללי).
הקסובה - מכשפה ומגדת עתידות שעבדה בשביל מיוטיני.
החייתה באחד הפרקים כמה מהאויבים של הריינג'רס והתמזגה עימם.
טיטאניזאור - דינוזאור חייזרי שמשמש כבהמת הנסיעה של מיוטיני.
גרנצ'ור - יצור מפלצתי נוסף שבו גם שלט מיוטיני באמצעות המבצר שלו.
סווביס - פיראטים ששימשו בתור הצבא של מיוטיני.
פאוור ריינג'רס זעם הג'ונגל היא סדרת פעולה/הרפתקאות אמריקאית לילדים מסדרת "פאוור ריינג'רס".
הסדרה הופקה לטלוויזיה על ידי חברת "דיסני" לערוץ Toon Disney בשנת 2008. היא מבוססת על סדרת הטוקוסאטסו "ג'וקן סנטאי גקיריינג'ר" שהופקה על ידי טואי בשנת 2007.
לפני מאות שנים, שד רשע בשם דאי שי, הסתובב באופן חופשי על פני כדור הארץ ואיים להשמיד את האנושות.
למרבה המזל, קבוצת לוחמי קונג פו אשר נמנים אל קבוצת הפאי שווה, היו מסוגלים לכלוא את דאי שי.
לאורך כל השנים שלושה חברים מקבוצת הפאי שווה נבחרו לשמור על כך שדאי שי לא יברח מהשבי.
לאחר שדאי שי מצליח לברוח בטעות על ידי ג'ארוד, שלושה לוחמים חדשים נבחרים על ידי קבוצת הפאי שווה למצוא את השד ולהשמידו.
שלושת הלוחמים חייבים להגיע לארמון העתיק של דאי שי.
בביתם החדש שלהם, הלוחמים חייבים לעבוד במסעדת פיצות כאשר הם מקבלים מאר-ג'יי, מנהל המסעדה, את הכוחות להפוך לפאוור ריינג'רס.
קייסי רודוס - (ג'ייסון סמית'): הריינג'ר האדום, מאסטר הנמר האדום.
ת'יאו מרטין - (אלג'ין אבלה): הריינג'ר הכחול, מאסטר היגואר הכחול.
לילי צ'ילמן - (אנה האצ'יסון): הריינג'רית הצהובה, מאסטרית הצ'יטה הצהובה.
רוברט "RJ" ג'יימס - (דייוויד זה לאוטור): הריינג'ר הסגול, מאסטר הזאב הסגול.
המדריך של הריינג'רס ואחראי על פיתוח ויצור כלי הנשק.
דומיניק "דום" הארגן - (ניקולאי ניקולאף): ריינג'ר הקרנף הלבן.
מאסטר פאנט - (ברוס אלפרס): מאסטר הפיל הירוק.
מאסטר סוופ - (אוליבר דרייבר): מאסטר העטלף השחור.
מאסטר פין - (פול גיטינס): מאסטר הכריש התכלת.
רוח הנמר האדום (קייסי, אר.
רוח היגואר הכחול (ת'יאו, אר.
זורד קרנף הפלדה הלבן (דום).
פראן - לקוחה קבועה של פיצריית הג'ונגל שהחלה לעבוד עם הריינג'רס בפיצרייה.
בשלב מסוים, לאחר שהריינג'רס ואר ג'יי השאירו אותה לעבוד לבד, היא גלתה את הזהות הסודית שלהם והפכה לאשת סודם.
ג'וש - ילד שקייסי לימד אותו שהדרך הקלה היא לא בהכרח הנכונה.
גבי - אחייניתו של מאסטר פאנט שלילי לימדה אותה לרקוד.
לוּן מרטין - אחיו התאום של תיאו.
ג'ימי - תלמיד מחוג הקונג פו שקייסי לימד.
גילה שיש לו גם את רוח הטיגריס ועזר בעזרתה לריינג'רס באחד הקרבות שלהם.
ד"ר סילבה ג'נינגס - מדענית שהיא בעלת רוח הדולפין.
מצאה את חמשת עיני הקריסטל (פריטים מיסטיים שיכולים לשחרר גנרלי חיות הפנטום מכלאן).
מריל סניידר - מהנדסת גנטיקה שפתחה פורמולת שכפול בשם אקס חמש.
מאסטר מאו - מאסטר הקרקל.
מדריכם המקורי של ג'רוד, קייסי, ליאו ולילי.